09.09.2017
Цәыббрамза 8 рзы Аҧсны Аҳәынҭқарра Ахада Рауль Ҳаџьымба Ҟабарда-Балкариатәи Ареспублика Ахада Иури Кокови, 1992-1993 шш. Аҧсны Жәлар рџьынџьтәылатә еибашьра хатәгәаҧхарала иалахәыз аибашьцәеи, иара убас урҭ рҭаацәеи дрыцны Нальчик Аҧсны ашҭаҿы игылоу Аҧсны Аҳәынҭқарра ахақәиҭреи ахьыҧшымреи зхы ақәызҵаз аибашьцәа рбаҟа амҵан ашәҭқәа шьҭеиҵеит.
Цәыббрамза 7 инаркны цәыббрамза 9-нӡа Аҧсны Аҳәынҭқарра Ахада Ҟабарда-Балкариатәи Ареспублика Ахада ииҭаз ааҧхьарала Ҟабарда-Балкариатәи Ареспубликаҟны Аҳәынҭқарра амши Ҟабарда-Балкариеи Урыстәылеи рыжәларқәа ракра 460 шықәса ахыҵреи разгәаҭара иазку аныҳәатә усмҩаҧгатәқәа рылахәхаразы Ҟабарда-Балкариатәи Ареспубликаҟны дыҟоуп.